Da östareichische Zweig vôm Mittlboarischn geht auf dé Mundårt vom båbmbergarischn Herrschåftsgebiet "Ostarrîchi" zrugg, wås im Zug vô da daitschn Ostbesiedelung entstãndn is. 's östliche Ostmittlboarisch zàgt a slawischs Substràt und a fränkischs Supastràt, wås sé im bsundan Wortschåtz und einige lautliche Eingheitn zàgt. Außadém is 's Ostmittlboarische während da Håbsburga Kaisazeid mid vüi slawische und ungarische Fremdwörta ãgreichat worn und hebt sé déswéng vôm Westmittlboarischn merklich åb.